**VOYAH fejrer ankomst til Danmark med 100 stk. VOYAH Free First Edition**

VOYAH-mærket havde danmarkspremiere i slutningen af oktober til eCarExpo i Bella Center. Her viste det fremadstormende bilmærke tre modeller frem for offentligheden: Free, Dream og Passion. Den første bil, VOYAH Free, er nu landet og står klar til prøvekørsler ude hos de danske VOYAH-forhandlere. For at fejre dette, introducerer VOYAH Danmark nu en First Edition udgave af Free til en helt unik pris på 499.990 kroner.

VOYAH Free er en stor, luksuriøs SUV på 4,9 meter pakket ind i et stileligt, klassisk eksteriør designet af det Italienske designhus Italdesign Giugiaro. Den har 489 hestekræfter, et 103 kWh batteri, en rækkevidde på 500 km, og så kan den trække op til 2.000 kg på krogen. I Danmark fås VOYAH Free i ét udstyrsniveau, Platinium, her får du alt, hvad VOYAH kan tilbyde af teknologi og komfort. Til en pris på 599.990 kroner får man således både luftundervogn, panoramaglastag med "frosting"-effekt, Dansk Dynaudio® lydanlæg, et stort automatisk justerbart vandret skærmareal bestående af tre 12,3” skærme samt en kabine polstret i det fineste veganske læder.

Nu er Free ankommet til Danmark og står hos forhandlerne - og det skal fejres. Derfor tilbyder VOYAH helt ekstraordinært 100 stk. First Edition udgaver. First Edition koster 499.990 kroner og har med få undtagelser det samme udstyr som Platinum. Alexander Bachmann, Head of Product hos VOYAH Danmark, fortæller:

*”VOYAH-fabrikken har stort fokus på det europæiske marked, og derfor har de valgt at investere i Danmark med 100 stk. First Edition udgaver. VOYAH Free Platinium er i forvejen stærkt prissat ift. både europæiske og kinesiske konkurrenter, så at vi nu kan tilbyde en næsten tilsvarende bil 100.000 kroner billigere, er ret unikt”.*

VOYAH importeres i Danmark af en af nordens største bilimportører K.W. Bruun, og det mener Alexander Bachmann er en fordel for mærket:

*”Når vi repræsenterer et kinesisk mærke i Danmark, er det vigtigt at kunden kan føle sig tryg både ved produktet, købsprocessen og i ejerskabet af sin nye bil. Dongfeng, der ejer VOYAH, er Kinas tredje største bilproducent og har produceret biler i 54 år, hvilket skinner igennem på den åbenlyst høje kvalitet, som VOYAHS biler er bygget i. Fra vores side af er det vigtigt at skabe rammerne og sikkerheden rundt om VOYAHs produkter. K.W. Bruun har eksisteret i over 100 år, og vi har et omfattende forhandlernet med uddannet personale, der giver kompetent og personlig rådgivning både i forbindelse med salg og service. Det mener vi, er afgørende for at købe ind i et for danskerne nyt mærke”.*

VOYAH Free kan prøvekøres hos den nærmeste forhandler (find nærmeste forhandler [her](https://voyah.dk/find-forhandler/)) allerede nu.